Eikō Hosoe
Eikō Hosoe (jaapani keeles 細江 英公, Hosoe Eikō; sündinud 18. märtsil 1933. aastal Jaapanis) on jaapani fotograaf ja filmirežissöör. Ta sai tuntuks oma psühholoogiliselt mõjuvate piltidega, millel on tihtipeale kujutatud surma, erootilisi kinnisideid ja irratsionaalsust. Sõprus ja kunst sidusid teda kirjanik Yukio Mishimaga ja 1960. aastate avangardkunstnikega, näiteks tantsija Tatsumi Hijikataga.